મેં બીજા સાથી ઉર્વીશ, સોનું, દર્શન બધા સાથે વાત કરી બધાએ એક જ સુરમાં કહ્યું પગારની ચિંતા કરતા નહીં, પૈસા આવે તો આપજો ના આવે તો વગર પગારે કામ કરીશું, મને થયું કોઈ માણસ કામ કરે તો પગાર માટે જ કરે. . . મારી પચાસ વર્ષની ઉંમરમાં આવું હું પહેલી વખત જોઈ રહ્યો હતો, કે મેરા ન્યૂઝનો સ્ટાફ વગર પગારે કામ કરવા તૈયાર હતો, પણ મારે હવે વ્યૂહ રચના બદલવાની જરૂર હતી, જ્યારે વહાણમાં બોજ વધી જાય ત્યારે વહાણનું વજન ઘટાડવું પડે, પહેલા બે બાબત નક્કી કરવાની હતી કે ઓછા સ્ટાફમાં તે પણ જે વગર પગારે કામ કરવા તૈયાર છે તે પ્રમાણે કેટલા માણસથી કામ ચાલી શકે અને બીજુ બધાએ એક સાથે દુઃખી થવું તે કરતા જેમને બીજી સંસ્થામાં કામ મળે તેમ છે તેમણે ત્યાં જતા રહેવું અને ક્રમશઃ અમે આગળ વધ્યા આજે અમારી ઓફિસનું સુકાન ઉર્વીશ પટેલ, સોનુ સોંલકી અને દર્શન પટેલ સંભાળે છે.